THAI ระงับเที่ยวบินอิตาลีช่วงมี.ค. เปิดขยายเวลาเดินทางถึง 15 ธ.ค.นี้
THAI ระงับเที่ยวบินอิตาลีช่วงเดือนมี.ค.นี้ หวังลดความเสี่ยงไวรัสโควิด-19 แพร่ระบาด พร้อมเว้นค่าธรรมเนียมตั๋วโดยสาร เปิดขยายเวลาเดินทางถึง 15 ธ.ค.นี้
THAI ระงับเที่ยวบินอิตาลีช่วงเดือนมี.ค.นี้ หวังลดความเสี่ยงไวรัสโควิด-19 แพร่ระบาด พร้อมเว้นค่าธรรมเนียมตั๋วโดยสาร เปิดขยายเวลาเดินทางถึง 15 ธ.ค.นี้
11 มี.ค. 2563

นายนนท์ กลินทะ ผู้อำนวยการใหญ่ฝ่ายขาย บริษัท การบินไทย จำกัด (มหาชน) หรือ THAI เปิดเผยว่า เนื่องด้วยสถานการณ์ของไวรัสโควิด-19 ยังคงแพร่ระบาดอย่างต่อเนื่องและขยายเป็นวงกว้างไปในหลายประเทศ โดยล่าสุดทางการอิตาลีได้เพิ่มมาตรการในการควบคุมการแพร่ระบาดของเชื้อไวรัสโควิด 19 โดยประกาศยกระดับทุกพื้นที่ของประเทศเป็นพื้นที่ควบคุม บริษัทจึงมีความจำเป็นต้องยกเลิกเที่ยวบินไปยังอิตาลีเป็นการชั่วคราว ดังนี้ 1. เส้นทางไป-กลับ กรุงเทพฯ-โรม ยกเลิกเที่ยวบินระหว่างวันที่ 15-29 มีนาคม 2563 และ 2. เส้นทางไป-กลับ กรุงเทพฯ-มิลาน ยกเลิกเที่ยวบินระหว่างวันที่ 13-30 มีนาคม 2563
ทั้งนี้ ผู้โดยสารสามารถเปลี่ยนแปลงการเดินทาง และ/หรือเปลี่ยนแปลงบัตรโดยสารการบินไทยที่เดินทางด้วยเที่ยวบินของการบินไทยได้ภายในอายุบัตรโดยสารหรือขยายเวลาการเดินทางได้ถึง 15 ธันวาคม 2563 โดยได้รับการยกเว้นค่าธรรมเนียม โดยต้องแจ้งการเปลี่ยนแปลงก่อนวันเดินทางตามที่ระบุบนบัตรโดยสาร ทั้งนี้ เป็นไปตามเงื่อนไขที่บริษัทกำหนด